
LĪGUMS
(Telpu un teritoriju uzkopšana Rīgas valstspilsētas pašvaldības policijā)
Rīgā, 

Parakstīšanas datums ir pēdējā pievienotā
droša elektroniskā paraksta un tā laika zīmoga datums

Rīgas valstspilsētas pašvaldības policija (turpmāk – Pasūtītājs), tās […] no vienas puses, un

SIA “Marivo”, nodokļu maksātāja reģistrācijas Nr. 40203012377 (turpmāk – Izpildītājs), tās […], no otras puses, bet katrs atsevišķi un abi kopā saukti – Puses, 

ievērojot Publisko iepirkumu likumu un pamatojoties uz Pasūtītāja rīkotā iepirkuma “Telpu un teritoriju uzkopšana Rīgas valstspilsētas pašvaldības policijā, (identifikācijas numurs CAIP 2024/157 rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS

1.1. Pasūtītājs uzdod un Izpildītājs apņemas saskaņā ar Līguma 1. pielikuma “Tehniskā specifikācija” (turpmāk – 1. pielikums), Līguma 2. pielikuma “Finanšu piedāvājums” (turpmāk – 2. pielikums) un Līguma noteikumiem veikt Pasūtītāja teritorijas un telpu uzkopšanu (turpmāk – Pakalpojumi).
1.2. Pakalpojumu cena ietver visus Izpildītāja izdevumus, kas saistīti ar Pakalpojumu sniegšanu.

1.3. Izpildītājs sniedz Pakalpojumus, izmantojot savus darbiniekus, mazgāšanas līdzekļus, telpu un teritorijas uzkopšanas inventāru, kā arī nodrošina ar tualetes papīru, roku dvieļiem, roku ziepēm, trauku mazgāšanai paredzētajiem sūkļiem, trauku mazgājamām šķidrajām ziepēm, aukstajā laika periodā nodrošina ar pretslīdes kaisāmo materiālu, gaisa atsvaidzinātājiem un nodrošina objektus ar dezinfekcijas līdzekļiem un visu citu nepieciešamo inventāru, ciktāl tas ir nepieciešams telpu uzkopšanai.
2. LĪGUMA SUMMA 
2.1. Līguma summa par Pakalpojumu sniegšanu visā Līguma darbības laikā, ieskaitot Līguma 1.2. punktā minētos ar Līguma izpildi saistītos izdevumus ir EUR 200 000,00 (divisimti tūkstoši euro, 00 centi) bez pievienotās vērtības nodokļa (turpmāk – PVN). 21% PVN Līguma summai ir EUR 42 000,00  (četrdesmit divi tūkstoši euro, 00 centi). Kopējā Līguma summa ar 21% PVN ir EUR 242 000,00 (divisimti četrdesmit divi tūkstoši euro, 00 centi).

2.2. Izpildītājs līdz katra mēneša 5 (piektajam) datumam iesniedz Pasūtītājam rēķinu un pieņemšanas-nodošanas aktu par iepriekšējā mēnesī sniegtajiem Pakalpojumiem atbilstoši Līguma 1. pielikumam.

2.3. Pakalpojuma cena Līguma darbības laikā nevar tikt paaugstināta.

2.4. Pakalpojuma cenas paaugstināšana var būt par iemeslu Līguma izbeigšanai.
3. LĪGUMA IZPILDES KĀRTĪBA 
3.1. Pasūtītājs nodrošina Izpildītāja darbinieku piekļūšanu Līguma 1. pielikumā norādītajām telpām un teritorijām Pakalpojumu sniegšanai.
3.2. Piekļūšanai 1. pielikumā noteiktajiem objektiem Pasūtītājs izgatavo magnētiskās piekļuves kartes (turpmāk – Piekļuves karte). Piekļuves kartes glabājas attiecīgā objekta dežūrdaļā, kur tās pret parakstu pirms darba uzsākšanas tiek izdotas attiecīgajam Izpildītāja darbiniekam. Katru dienu, darbu objektā pabeidzot, Piekļuves karte pret parakstu jānodod attiecīgā objekta dežūrdaļā.
3.3. Līguma 3.2. punktā noteiktās prasības neattiecas uz objektu Kaļķu ielā 16, Rīgā. Šajā objektā Piekļuves karte ar pieņemšanas-nodošanas aktu Līguma darbību uzsākot tiek nodota Izpildītāja administratorei Marikai Reinsonei.
3.4. Pēc Līguma darbības beigām visas Piekļuves kartes ar pieņemšanas nodošanas aktu jāatdod atpakaļ Pasūtītājam. Piekļuves karšu pieņemšanas-nodošanas aktus tiesīgi parakstīt, no Pasūtītāja puses – par Līguma izpildi atbildīgā persona vai tās pienākumu izpildītājs, no Izpildītāja puses – administratore Marika Reinsone.
3.5. Piekļuves kartes nozaudēšanas gadījumā Izpildītājam ir pienākums nekavējoties par to informēt Pasūtītāja par Līguma izpildi atbildīgo personu pa kādu no Līguma 12. sadaļā norādītajiem saziņas kanāliem.
3.6. Pasūtītājs ierāda Izpildītājam vietu (telpu), kur Izpildītāja darbinieki var pārģērbties un Pakalpojumu sniegšanas laikā atstāt savas personīgās mantas.
3.7. Pasūtītājs ierāda Izpildītājam vietu (telpu), kur Izpildītāja darbinieki Līguma darbības laikā var uzglabāt Pakalpojumu sniegšanai nepieciešamo inventāru un apkopes materiālus.
3.8. Izpildītājs nodrošina savu darbinieku atpazīstamību (forma vai piespraužamās identifikācijas kartes).
3.9. Izpildītājs nodrošina, ka Pakalpojumi tiks sniegti, netraucējot Pasūtītāja darbinieku darbu.
3.10. Ja Izpildītājs nesniedz Pakalpojumus vai nesniedz tos pienācīgā kvalitātē, Pasūtītāja par Līguma izpildi atbildīgā persona sazinās (uz Izpildītāja par Līguma izpildi atbildīgās personas e-pasta adresi vai telefona numuru) ar Izpildītāju un informē par Pakalpojumu kvalitātes neatbilstību.

3.11. Ja nav iespējams sazināties ar Izpildītāja par Līguma izpildi atbildīgo personu telefoniski vai no Izpildītāja par Līguma izpildi atbildīgās personas nav atbildes e-pasta vēstules, vai arī, ja pēc sazināšanās ar Izpildītāja par Līguma izpildi atbildīgo personu Izpildītāja darbinieki 2 (divu) stundu laikā neierodas un nenovērš trūkumus, tad Pasūtītājs sagatavo un paraksta konstatācijas aktu (Līguma 3. pielikums).

3.12. Konstatācijas aktā Pasūtītāja pārstāvis norāda konstatētos trūkumus un nepilnības un nosūta to Izpildītājam uz Izpildītāja par Līgumu izpildi atbildīgās personas  e-pasta adresi. Konstatācijas aktu ir tiesīgs parakstīt Pasūtītāja Saimniecības nodaļas darbinieks.

3.13. Izpildītājam ir pienākums nomainīt darbinieku konkrētajā Pakalpojuma izpildes vietā, ja no Pasūtītāja saņemtas pamatotas sūdzības par konkrētā darbinieka attieksmi, vai profesionālajām spējām Pakalpojuma izpildes nodrošināšanai Līgumā noteiktajā kvalitātē.

3.14. Gadījumā, ja trūkumu novēršana nav iespējama, Izpildītājs atlīdzina visus tādējādi Pasūtītājam nodarītos zaudējumus, Pasūtītājam ir tiesības prasīt samazināt maksu par Pakalpojumu, kā arī prasīt atlīdzināt nodarītos zaudējumus.

3.15. Gadījumā, ja Izpildītājs 2 (divu) stundu laikā nenovērš Pasūtītāja rakstveida konstatācijas aktā minētos trūkumus vai citas nepilnības no konstatācijas akta nosūtīšanas brīža, Pasūtītājs ir tiesīgs veikt to uz Izpildītāja rēķina, ieturot šos izdevumus no kārtējiem maksājumiem.
3.16. Izpildītāja atbildīgās personas par objektiem:

3.16.1.  Valērijas Seiles ielā 12A, Daugavpils ielā 9, Zentas Mauriņas ielā 1, Viestura prospektā 17/1, Hanzas ielā 7, Rīgā, – līdz 2025. gada 31. martam – administrators Kārlis Briņecs (e-pasts […]
No 2025. gada 24. marta – administratore Guna Rukkalne (e-pasts […]).

3.16.2. Eduarda Smiļģa ielā 48, Spilves ielā 25A, Vizlas ielā 1, Kaļķu ielā 16, Rīgā, – administratore Marika Reinsone (e-pasts […]).

3.16.3. Selgas ielā 23, Rīgā, - administrators Guntars Kacēns (e-pasts […]).

3.16.4. Pāvu ielā 16, Rīgā, - administratore Ilze Buša (e-pasts […]).
4. NORĒĶINU KĀRTĪBA
4.1. Pasūtītājs veic samaksu par Izpildītāja izpildīto Pakalpojumu saskaņā ar Līguma 2. pielikumā norādīto darba samaksas cenrādi.

4.2. Pasūtītājs veic norēķinu par Pakalpojumu 14 (četrpadsmit) dienu laikā no Pakalpojumu pieņemšanas-nodošanas akta un Izpildītāja iesniegtu rēķinu Rīgas valstspilsētas pašvaldības portālā www.eriga.lv (turpmāk – elektroniskais rēķins) sadaļā “Rēķinu iesniegšana” atbilstoši norādītajai informācijai par elektroniskā rēķina formātu, ar nosacījumu, ka Izpildītājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
4.3. Elektroniska rēķina un Pakalpojuma pieņemšanas-nodošanas akta iesniegšana notiek šādi:

4.3.1. Izpildītājs sagatavo elektronisko rēķinu un Pakalpojuma pieņemšanas-nodošanas aktu, atbilstoši Rīgas valstspilsētas pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu;
4.3.2. Izpildītājs rēķinā norāda:

[…]
4.4. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
4.4.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

4.4.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;

4.4.3. izmanto manuālu rēķina informācijas ievades Web formu  portālā www.eriga.lv sadaļā “Rēķinu iesniegšana”.

4.5. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.

4.6. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.

4.7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

4.8. Pasūtītājs ir tiesīgs neapmaksāt rēķinu par saņemto Pakalpojumu, ja pieņemšanas laikā Pakalpojumam tiek konstatēti trūkumi, līdz brīdim, kamēr Izpildītājs nenovērš Pakalpojuma trūkumus un nepilnības.
5. PUŠU SAISTĪBAS
5.1. Izpildītāja saistības:

5.1.1. veikt kvalitatīvu un savlaicīgu uzkopšanu saskaņā ar Līguma 1. pielikumu;

5.1.2. uzsākot Līguma izpildi, rakstveidā vai arī nosūtot uz Pasūtītāja Par Līguma izpildi atbildīgās personas e-pastu sniedz Pasūtītājam informāciju par darbiniekiem, kuriem Izpildītājs uzdod veikt Līgumā paredzētos Pakalpojumus, norādot to vārdus un uzvārdus, kā arī objekta adresi, kurā paredzēts darbinieku nodarbināt. Izpildītāja pienākums ir nekavējoties informēt Pasūtītāju par Darbinieku maiņu;

5.1.3. nodrošina un atbild par darba drošības, ugunsdrošības, veselības aizsardzības u.c. noteikumu ievērošanu no Izpildītāja personāla puses visā Līguma izpildes laikā. Par nelaimes gadījumu, kas notiek ar Izpildītāja darbiniekiem Līguma izpildes laikā, atbild Izpildītājs, ja nav konstatēta Pasūtītāja vai trešo personu vaina;

5.1.4. Izpildītāja darbiniekiem ir aizliegts aiztikt un pārvietot telpās atrodošos dokumentus, biroja tehniku un mēbeles (tai skaitā, atvilktnes), kā arī atvērt un lasīt dokumentus;

5.1.5. neizpaust informāciju trešajām personām, kas Pakalpojumu sniegšanas laikā tieši vai netieši kļūst zināma par Pasūtītāju vai tā darbiniekiem;
5.1.6. novērst trūkumus Pakalpojumu sniegšanā Līguma 3.11. punktā noteiktajā termiņā;

5.1.7. Izpildītājs ir atbildīgs par Pakalpojumu izpildei izsniegtajām Piekļuves kartēm.
5.2. Pasūtītāja saistības:

5.2.1. veikt samaksu par savlaicīgu un kvalitatīvu Pakalpojumu Līgumā noteiktajos termiņos un kārtībā;

5.2.2. nodrošināt Izpildītājam pienācīgus apstākļus Pakalpojuma sniegšanai;

5.2.3. Pasūtītājs ir atbildīgs par Izpildītāja inventāra drošību.

6. PUŠU ATBILDĪBA

6.1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
6.2. Puses nav atbildīgas par saistību neizpildi vai nepienācīgu neizpildi, ja šīs neizpildes vai nepienācīgas izpildes cēlonis ir nepārvarama vara.
6.3. Līguma 1. pielikumā noteikto Pakalpojumu sniegšanas izpildes termiņu un kārtības neievērošanas gadījumā Pasūtītājs ir tiesīgs prasīt no Izpildītāja līgumsoda samaksu 0,5% (nulle, komats, piecu procentu) apmērā no kopējās Līguma summas par katru konstatēto gadījumu, bet kopsummā ne vairāk kā 10% (desmit procentus) no Līguma kopējās summas.
6.4. Pasūtītājs ir atbildīgs par Līguma 4.2. punktā noteikto samaksas termiņu ievērošanu un kavējuma gadījumā Izpildītājs ir tiesīgs prasīt no Pasūtītāja līgumsodu 0,5% (nulle, komats, piecu procentu) apmērā no kavētās norēķina summas par katru kavējuma dienu, bet kopsummā ne vairāk kā 10% (desmit procentus) no kavētās norēķina summas.
6.5. Ja Līgums tiek izbeigts saskaņā ar Līguma 8.2.1., 8.2.2., 8.2.3 un/vai 8.2.5. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no kopējās Līguma summas.

6.6. Līgumsoda samaksa neatbrīvo Puses no savu pienākumu izpildes.
7. STRĪDU IZSKATĪŠANAS KĀRTĪBA

7.1. Visas domstarpības un strīdus, kas skar Līgumu, Puses izskata pārrunu ceļā.

7.2. Gadījumā, ka Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem normatīvajiem aktiem.
7.3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.

8. LĪGUMA DARBĪBAS TERMIŅŠ UN IZBEIGŠANA

8.1. Līgums stājas spēkā 2025. gada 17. martā  un darbojas 1 (vienu) gadu, vai līdz brīdim, kad tiek sasniegta Līguma 2.1. punktā norādītā Līguma summa, atkarībā no tā, kurš apstāklis iestāsies pirmais.
8.2. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:

8.2.1. Pasūtītāju neapmierina Pakalpojumu kvalitāte, jo tā neatbilst Līguma noteikumiem;

8.2.2. ja regulāri (vismaz trīs reizes) tiek konstatēti nekvalitatīvi un/vai neregulāri sniegti Pakalpojumi;

8.2.3. ja Izpildītājs vēlas paaugstināt Pakalpojuma cenu;

8.2.4. ja Izpildītājs pasludināts par maksātnespējīgu;

8.2.5. ja Izpildītāja darbinieki ir prettiesiski izpauduši Pakalpojuma izpildes laikā un vietā iegūto informāciju par Pasūtītāja darbu;
8.2.6. ja kompetentās valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.

8.3. Līgumu var izbeigt jebkurā laikā ar Pušu rakstisku vienošanos, vai izbeigt vienpusējā kārtā, brīdinot par to otru Pusi vismaz 1 (vienu) mēnesi pirms Līguma izbeigšanas paredzētā laika, nosūtot rakstisku paziņojumu.

8.4. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un puses vienojas par turpmāko Līguma darbību. Puses apņemas nekavējoties rakstiski informēt viena otru par šādu apstākļu rašanos, pretējā gadījumā puse zaudē tiesības atsaukties uz minētajiem apstākļiem.

8.5. Pasūtītājam ir tiesības vienpusēji atkāpties no Līguma izpildes Starptautisko un Latvijas Republikas nacionālo sankciju likumā paredzētajos gadījumos.
8.6. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

9. PERSONĀLA UN APAKŠUZŅĒMĒJU NOMAIŅA
9.1. Pakalpojuma sniedzējs nav tiesīgs bez saskaņošanas ar Pasūtītāju veikt Līgumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu apakšuzņēmēju iesaistīšanu Līguma izpildē.

9.3.  Pasūtītājs pieņem lēmumu atļaut vai atteikt Iepirkuma izraudzītā Pakalpojuma sniedzēja jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Pakalpojuma sniedzēja  apakšuzņēmēju nomaiņu.

9.4. Puses veicot apakšuzņēmēja nomaiņu, ievēro Publisko iepirkumu likumā noteiktos nosacījumus.

10. FIZISKO PERSONU DATU APSTRĀDE
10.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

10.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

10.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.

10.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas Pasūtītājam veic darbus un ar kurām Pasūtītājs sadarbojas tā darbības un Līguma izpildes nodrošināšanai.

10.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
11. PAPILDU NOTEIKUMI

11.1. Jebkuri Līguma grozījumi noformējami rakstveidā un, pēc to abpusējas parakstīšanas, pievienojami Līgumam kā neatņemama tā sastāvdaļa.

11.2. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.

11.3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.

11.4. Puses apņemas nekavējoties informēt viena otru par savu rekvizītu maiņu. 

11.5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.

11.6. Līgums sastādīts uz 7 (septiņām) lapām ar 1. pielikumu “Tehniskā specifikācija” 1 (viena) datne, 2. pielikumu “Finanšu piedāvājums” 1 (viena) datne, un 3. pielikumu “Konstatācijas akts” uz 1 (vienas) lapas.
12. PUŠU REKVIZĪTI UN PARAKSTI

Pasūtītājs:
Izpildītājs:


	Rīgas valstspilsētas pašvaldības policija
	SIA “Marivo”

	[…]
	[…]

	
	

	__________________________________
	______________________________________

	
	


